Producteu musical

Ech producteu musical, o producteu exécutif, ch'est l'parsonne (fisique o morale) qui finance l'inrégistremint d'eune musique pi s'rémunère dseur sin esploétacion.

 Historique 
Edpis l'deusième mitan dech XXe sièke, chés producteus sont d'plus in pus des interpreneus.

Edpis chés innées 2000, chele démocratisacion d'chés home studios pi del musique assistée pèr ordinateu diminue chés couts d'produccion. Ed pus, intarnet permet l'diffusion mondiale pi l'vinte in lène. Ch' conteste-lo incourage ch' développemint ed l'autoproduccion pi l'aparicion des net labels. Chole novèle forme ed distribucion est critiquée pèr chés majors, Pascal Nègre éspliquant l'importanche d'« accompagner l'artisse »(fr) .

 Descripcion 
Ech producteu d'musique prind à s'charge ch' financemint del produccion d'un disque (inrégistremint, idintité visuelle)(fr) . Il est inchi propriétoaire d'chés « bindes » pi s'rémunère grache à chés erchettes d'leu esploétacion (vinte, diffusion, etc.)(fr) .

Tipiquemint, chés responsabilités qui li sont attribuèes sont(fr) :

 chele ercache, l'incouragemint et pi ch'développemint d'nouviaus artisses ;
 l'organisacion ed l'inrégistremint, dech marketing et pi del promocion ;
 l'établissemint d'contrats aveuc chés tiers (musichiens, réalisateu artistike, éditeu).

 Tipes ed produccions 
Ech producteu i put ète un label discografique qui prind donc égalemint in charge l'édicion pi l'distribucion d'chés inrégistremints.

L'« autoproduccion » désinne l'cas dousqu' ch'producteu est l'auteu-compositeu-intarprète li-meume.

 Notes pi référinches 

Catégorie:Produccion d'musique
Catégorie:Métier del musique